પાટીદાર અનામત આંદોલનને વેગવંતુ બનાવવા અને પાટીદાર અનામત આંદોલન દરમિયાન મરણ પામેલ પાટીદાર યુવકોનાં પરિવારજનોને ન્યાય મળે તે માટે પાસ દ્વારા ઉંઝાનાં ઉમિયા માતાજી મંદિરથી કાગવડનાં ખોડલધામ સુધીની ૩ હજાર કિલોમીટર સુધી પાટીદાર શહીદ યાત્રા કાઢવામાં આવી છે.૨૪ જૂનનાં રોજ નીકળેલી શહીદ યાત્રા પ્રથમ દિવસે પાંચોટમાં રાત્રી રોકાણ કર્યું હતું.બીજા દિવસે ચાણસ્મા, બહુચરાજી થઈને બલોલમાં રાત્રી રોકાણ કર્યુ હતું.યાત્રાનાં ત્રીજા દિવસે બલોલથી નીકળેલી યાત્રા મહેસાણા શહેરમાં પ્રવેશ કર્યો હતો.